Ιουλιέττα Μπουκουβάλα

Η Ιουλιέττα Μπουκουβάλα (γενν. 28 Αυγούστου 1983) είναι Ελληνίδα πρωταθλήτρια του τζούντο από τα Ιωάννινα, μέλος της ολυμπιακής ομάδας (2004). Σημερινή της ομάδα είναι η Α.Ο. ΒΙΚΤΩΡΙΑ.

 Βιογραφία και σταδιοδρομία 
Γεννήθηκε στις 28 Αυγούστου 1983. Στους Ολυμπιακούς Αγώνες της Αθήνας (2004) αγωνίστηκε στα 57 κιλά και αποκλείστηκε. 

Στους Μεσογειακούς Αγώνες του 2005, η Μπουκουβάλα κέρδισε το αργυρό μετάλλιο. Η πρωταθλήτρια του Πανελληνίου, στον τελικό ηττήθηκε με Ippon από την Ισπανίδα «χρυσή» Ολυμπιονίκη του Σίδνεϊ, Ισαμπέλ Φερναντέθ Γκουτιέρεθ.

Νωρίτερα, είχε νικήσει με Waza-ari τη Γαλλίδα Φανί Ριαμπόφ (5η στο Ευρωπαϊκό 2005 όπως και η Ελληνίδα τζουντόκα), τη Μαρίνα Ντράσκοβιτς από την Κροατία με Ippon και την Ραντμίλα Πέρισιτς από τη Σερβία και Μαυροβούνιο επίσης με Ippon.

Τον Μάιο του 2008 κατέκτησε χάλκινο μετάλλιο στην κατηγορία των 63 κιλών στο Παγκόσμιο Κύπελλο «Super A» στη Μόσχα. in.gr , 23/05/2008

Τον Σεπτέμβριο του ιδίου χρόνου πρώτευσε στο Βαλκανικό πρωτάθλημα στα 57 κιλά και κατέκτησε το χρυσό μετάλλιο. Τον επόμενο μήνα κατέκτησε στην ίδια κατηγορία χρυσό μετάλλιο στο παγκόσμιο κύπελλο που διεξήχθη στο Μπακού του Αζερμπαϊτζάν.

Στο Παγκόσμιο κύπελλο γυναικών στη Σόφια, στις 24 Ιανουαρίου 2009, η αθλήτρια κέρδισε χάλκινο μετάλλιο στην κατηγορία των 57 κιλών. Contra.gr, Χάλκινη η Μπουκουβάλα στη Σόφια, 24 Ιανουαρίου 2009.

Η Μπουκουβάλα κατέκτησε χρυσό μετάλλιο στο γκραν σλαμ που διεξήχθη στο Παρίσι τον Φεβρουάριο του 2009, καθώς πέτυχε 5 νίκες στην κατηγορία των 57 κιλών. Ελευθεροτυπία , 
Πρωτιά για Μπουκουβάλα, 9 Φεβρουαρίου 2009. Έπειτα από τη νίκη της αυτή, η αθλήτρια αναρριχήθηκε στην πρώτη θέση στην παγκόσμια κατάταξη στην κατηγορία της.Εξπρές, Τζούντο-Στην κορυφή της παγκόσμιας κατάταξης η Μπουκουβάλα, 9 Φεβρουαρίου 2009. Την 1η Ιουνίου 2009 ήταν στην 4η θέση στην διεθνή κατάταξη στην κατηγορία των 57 κιλών, καθώς κατέκτησε χάλκινο μετάλλιο στο Γκραν Σλαμ στη Μόσχα, στα τέλη Μαΐου του 2009.No 4 στον κόσμο η Μπoυκουβάλα, Ελεύθερος Τύπος, 1η Ιουνίου 2009. Στους Μεσογειακούς Αγώνες του 2009, τον Ιούλιο, η αθλήτρια κατέκτησε χρυσό μετάλλιο στην κατηγορία τηςGazzetta.gr, Η γνωστή Ιουλιέτα..., 3 Ιουλίου 2009..

Η επόμενη χρονιά (2010) ήταν εξίσου επιτυχημένη για την Μπουκουβάλα στα 57 κιλά, καθώς κατέκτησε ένα χάλκινο μετάλλιο στο παγκόσμιο πρωτάθλημα του ΤόκιοΡιζοσπάστης, Διεθνείς επιτυχίες, 14-9-2010. και ένα χρυσό στο παγκόσμιο κύπελλο του Μπακού τον Οκτώβριο του 2010.Sportnet, "Χρυσή" η Μπουκουβάλα, 9-10-2010. Τον Νοέμβριο του ίδιου χρόνου κατέκτησε ένα χάλκινο μετάλλιο στο Γκραν Πρι του Άμπου ΝτάμπιSport Net, 22-11-2010..

Το 2011 κατέκτησε το χάλκινο μετάλλιο στην κατηγορία των 57 κιλών στο παγκόσμιο κύπελλο της Μαδρίτης."Χάλκινη" η Μπουκουβάλα στο παγκόσμιο , ΕΡΤ, 4-6-2011..
Στις 19 Νοεμβρίου 2011 κατέκτησε το χρυσό μετάλλιο στο Γκραν Πρι στο Άμστερνταμ έχοντας εκπληκτική απόδοση. Στις 16 Δεκεμβρίου 2011 συνεχίζοντας τις καλές εμφανίσεις κατέκτησε το ασημένιο μετάλλιο στο Γραν Πρι στο Τσινγκτάο.
Το 2012 έλαμψε στο Ευρωπαϊκό Πρωτάθλημα στο Τσελιάμπινσκ της Ρωσσίας κατακτώντας το ασημένιο μετάλλιο στην κατηγορία των 57 κιλών.

Παραπομπές

Κατηγορία:Έλληνες αθλητές του τζούντο